wickkiey/tamil-wikipedia-chunked huggingface dataset:
# தேசிய நெடுஞ்சாலை 83 (இந்தியா)

## சந்திப்புகள்

: முனையம் கோயம்புத்தூர் அருகில்
: திண்டுக்கல் அருகில்
: திண்டுக்கல் அருகில்
: திண்டுக்கல் அருகில்
: திருச்சிராப்பள்ளி அருகில்
: திருச்சிராப்பள்ளி அருகில்
: தஞ்சாவூர் அருகில்
:
# தேசிய நெடுஞ்சாலை 83 (இந்தியா)

## விரிவாக்கம்

- தேசிய நெடுஞ்சாலை 83ன் கோயம்புத்தூர் - பொள்ளாச்சி 27கி.மீ நீளமுள்ள பாதை 656.51 கோடி மதிப்பினில் நான்கு வழிச்சாலையாக மேம்படுத்தப்பட்டது. 01 திசம்பர் 2016 அன்று ஆரம்பிக்கப்பட்டு 24 ஜீன் 2020 அன்று முடிக்கப்பட்டது.  
- தேசிய நெடுஞ்சாலை 83ன் தஞ்சாவூர் - நாகப்பட்டினம் இடையேயுள்ள 65.37கி.மீ நீளமுள்ள பாதையானது 340.63கோடி மதிப்பினில் பக்கச்சாலையுடன் கூடிய இருவழிச் சாலையாக மேம்படுத்தப்படுகின்றது. முன்பு இந்த பாதையானது தே.நெ 67 என்று பெயரிடப்பட்டிருந்தது.  
தமிழ்நாட்டிற்குள்ளே செல்லும் தே.நெ 83ஆனது 131.9 கி.மீ நீளமுள்ள பொள்ளாச்சி - திண்டுக்கல் பிரிவு ரூ 3649 கோடி மதிப்பினில் மூன்று கட்டங்களாக நான்கு வழிச்சாலையாக மேம்படுத்தப்படுகின்றது.  
- ஒட்டன்சத்திரம் - பழனி சாலையின் 25கி.மீ நீளத்தில் 17.175கி.மீ நீளமுள்ள தேசிய நெடுஞ்சாலை 164.68 கோடி மதிப்பினில் மேம்படுத்தப்படுகின்றது. பழனி முருக பக்தர்களுக்கென தனி நடைபாதை, கழிப்பறை வசதி, குடிநீர் வசதியுடன் மேம்படுத்தப்படுகின்றது.  
| 1 | கமலபுரம் - ஒட்டன்சத்திரம் | 36.5 | 2025 ஜீன் | 83 | 1038.51 |
| --- | --- | --- | --- | --- | --- |  
- 28 பிப்ரவரி 2024 அன்று, பிரதமர் நரேந்திர மோதி தேசிய நெடுஞ்சாலை 83ன் பிரிவான ஒட்டன்சத்திரம் - மடத்துகுளம் நான்கு வழிச் சாலையை நாட்டிற்கு அர்பணித்தார், மேலும் தஞ்சாவூர் - நாகப்பட்டினம் இடையே உள்ள 65கி.மீ நீளத்திற்கு புதுப்பிக்கப்பட்ட பக்கச் சாலை வசதிகளுடன் கூடிய இருவழிச் சாலையையும் நாட்டிற்கு அர்பணித்தார்.  
- தேசிய நெடுஞ்சாலை 83ன் தஞ்சாவூர் - நாகப்பட்டினம் பிரிவின் கீழ் திருவாரூர் அருகே 14.2கி.மீ நீளத்திற்கு 470கோடி மதிப்பினில் சுற்றுச்சாலை அமைக்கப்படவிருக்கிறது.
# தேசிய நெடுஞ்சாலை 83 (இந்தியா)

## நன்மைகள்

- பொள்ளாச்சி கோயம்புத்தூர் நான்கு வழிச்சாலை பொள்ளாச்சி தொழிற்பேட்டையை இணைக்கும் வண்ணமாக கட்டமைக்கப்பட்டுள்ளது.
- நான்கு வழிச்சாலையின் மூலமாக ஒட்டன்சத்திரம் - மடத்துக்குளம் இடையேயுள்ள பிரயாண நேரமானது ஒரு மணி நேரத்திலிருந்து முப்பது நிமிடங்களாக குறைந்தது. பழனி முருகன் கோவில் செல்லுவதற்கு எளிமையான பயணத்தை உறுதிசெய்கின்றது.
- தஞ்சாவூர் டெல்டா விவசாய உற்பத்தி பொருட்கள் திருச்சி, கோவை, மதுரை போன்ற பெரிய சந்தைகளுக்கு எடுத்துசெல்வது எளிதாகின்றது.
# தேசிய நெடுஞ்சாலை 83 (இந்தியா)

## மேலும் பார்க்கவும்

- இந்தியாவில் உள்ள தேசிய நெடுஞ்சாலைகளின் பட்டியல்
- மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்
- தேசிய நெடுஞ்சாலை 81 (இந்தியா)
- தேசிய நெடுஞ்சாலை 87 (இந்தியா)
# லிபேட்டி பிளாசா, கொழும்பு

**லிபேட்டி பிளாசா பல்கடை அங்காடி** (*Liberty Plaza Shopping Complex*) என்பது **லிபேட்டி பிளாசா** என்றும் பிரபலமாக அறியப்படும் இலங்கையின் வணிக வளாகம் ஆகும், இது மேற்கு மாகாணம், கொள்ளுப்பிட்டி, கொழும்பில் அமைந்துள்ளது. இது உள்ளூர் மற்றும் சர்வதேச வாணிகப்பொறிப்புகளை விற்பனை செய்கிறது. இலங்கையில் நிர்மாணிக்கப்பட்ட முதலாவது வணிக வளாகம் இதுவாகும். இது 1980 களின் முற்பகுதியில் கட்டப்பட்டதும், இலங்கையின் பழமையானதும் குறிப்பிட்டுச் சொல்லக்கூடிய வணிக வளாகங்களில் ஒன்றாக கருதப்படுகிறது. 1980 களில் தளத்தின் கட்டுமானத்திற்கான சித்ரா வெட்டிக்கார தர நில அளவையராக பணியாற்றினார்.  
இந்த வணிக வளாகம் ஆடைகள், பொம்மைகள், மது, உணவு, அணிகலன்கள், நகைகள் போன்ற பல்வேறு பொருட்களை விற்பனை செய்கிறது. இது கையடக்கத் தொலைபேசிக் கடைகளுக்கு பிரபலமானதும் கையடக்கத் தொலைபேசி வணிகத்தில் குறிப்பிடத்தக்க பங்கை வகிக்கிறது. லிபேட்டி பிளாசா 1985 இல் பிரபலமான தேயிலை வணிக முத்திரை யான மெல்ஸ்னாவின் முதல் விற்பனை நிலையத்தையும் திறந்தது. இந்த வணிக வளாகம் ஞாயிற்றுக்கிழமை தவிர தினமும் திறக்கப்படும்.
# லிபேட்டி பிளாசா, கொழும்பு

## மேலும் பார்க்கவும்

- தாமரைக் கோபுரம்
# போபவார் முகமை

**போபவார் முகமை** (**Bhopawar Agency**) பிரித்தானிய இந்தியாவின் ஆட்சியில் இருந்த பில் முகமை மற்றும் பில் துணை முகமைகளை இணைத்து, 1882-ஆம் ஆண்டில் போபவார் முகமை நிறுவப்பட்டது. இம்முகமையின் கீழ் பழைய நிமோர் பகுதிகள் (தற்கால மத்தியப் பிரதேசத்தின் காண்டுவா மாவட்டம், கர்கோன் மாவட்டம் மற்றும் புர்ஹான்பூர் மாவட்டம்) மற்றும் மால்வாவின் தெற்குப் பகுதிகளில் உள்ள சுதேச சமஸ்தானங்கள் இருந்தது. 1901-ஆம் ஆண்டில் போபவார் முகமை பரப்பளவும், மக்கள் தொகை 5,47,546 ஆக இருந்தது. இந்த முகமையில் பில் பழங்குடி மகக்ள் அதிகம் இருந்தனர்.  
1925-ஆம் ஆண்டில் போபவார் முகமையை மால்வா முகமையுடன் இணைக்கப்பட்டது. 1927-ஆம் ஆண்டில் இம்முகமைக்கு மால்வா-போபவார் முகமை எனப்பெயர் மாற்றம் செய்யப்பட்டது. பின்னர் மீண்டும் 1934-ஆம் ஆண்டில் இதற்கு மால்வா முகமை எனப்பெயரிட்டப்பட்டது.  
இந்திய விடுதலைக்குப் பின்னர் மால்வா முகமையில் இருந்த சுதேச சமஸ்தானங்கள் புதிதாக நிறுவப்பட்ட மத்திய பாரதம் மாநிலத்துடன் இணைக்கப்பட்டது. பின்னர் 1 நவம்பர் 1956 அன்று போபவார் முகமைப் பகுதிகள் மத்தியப் பிரதேசம் மாநிலத்தில் இணைக்கப்பட்டது.
# போபவார் முகமை

## போபவார் முகமையின் சுதேச சமஸ்தானங்கள் மற்றும் ஜமீன்களும்

### வணக்கத்திற்குரிய சுதேச சமஸ்தானங்கள்

1. தார் சமஸ்தானம்
1. அலிராஜ்பூர் சமஸ்தானம்
1. பர்வானி சமஸ்தானம்
1. ஜாபூவா சமஸ்தானம்
# போபவார் முகமை

## போபவார் முகமையின் சுதேச சமஸ்தானங்கள் மற்றும் ஜமீன்களும்

### வணக்கமில்லா சமஸ்தானங்கள்

1. அம்ஜெரா சமஸ்தானம் Amjhera, title Rao
1. பகத்கர் சமஸ்தானம்
1. சச்சாதவாத் சமஸ்தானம்
1. ஜோபாத் சமஸ்தானம்
1. கத்திவாரா சமஸ்தானம்
1. மாத்வார் சமஸ்தானம்
1. மூல்தான் சமஸ்தானம்
1. ரத்தன்மால் சமஸ்தானம்
# போபவார் முகமை

## இதனையும் காண்க

- பிரித்தானிய இந்தியாவின் முகமைகள்
# யுரேனைல் புளோரைடு

**யுரேனைல் புளோரைடு** (*Uranyl fluoride*) UO<sub>2</sub>F<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். இதன் கட்டமைப்பில் யுரேனைல் (UO<sub>2</sub><sup>2+</sup>) மையங்கள் ஆறு புளோரைடு ஈந்தணைவிகளால் முழுமையாக்கப்படுகின்றன என எக்சுகதிர் படிகவியல் ஆய்வுகள் தெரிவிக்கின்றன.  
யுரேனைல் புளோரைடு தண்ணீரில் நன்றாகக் கரையும். ஒரு நீருறிஞ்சியாகவும் இது செயல்படுகிறது. யுரேனியம் அறுபுளோரைடின் நீராற்பகுப்பு வினையில் இது உருவாகிறது.  
: UF<sub>6</sub> + 2 H<sub>2</sub>O → UO<sub>2</sub>F<sub>2</sub> + 4 HF.
# துளாப்பூர்

**துளாப்பூர்**, இந்தியாவின் மகாராட்டிரா மாநிலத்தின் புனே மாவட்டத்தில் உள்ள ஹவேலி தாலுகாவில் அமைந்த 118 கிராமங்களில் ஒன்றாகும். மராத்தியப் பேரரசர் சத்திரபதி சம்பாஜி, முகலாயர்களால் துளாப்பூரில் கொல்லப்பட்டார். துளாப்பூரில் சம்பாஜியின் சமாதி இன்றள்வும் பராமரிக்கப்படுகிறது. இது புனே நகரததிலிருந்து 25 கிலோ மீட்டர் தொலைவில் உள்ளது.  
யின் மார்பள்வுச் சிலை]]
# காகபுசண்டர் ஏரி

**காகபுசண்டர் ஏரி** (*Kagbhusandi Lake* அல்லது *Sacred Emerald Green Lake*) என்பது இமயமலையில் அமைந்துள்ள ஒரு ஏரி ஆகும்.  
காகபுசண்டர் ஏரி இந்தியாவின், உத்தராகண்ட மாநிலம், சமோலி மாவட்டத்தில், கன்குல் கணவாய் (5,230 மீ) அருகே 5,230 மீட்டர் உயரத்தில் கிட்டத்தட்ட ஒரு கி.மீ. நீளத்தில் அமைந்துள்ள ஒரு சிறிய மரகத பச்சை நிற ஏரியாகும். இது நந்தா தேவி தேசியப் பூங்காவில் அமைந்துள்ளது. இந்த ஏரி அத்தி பர்வத சிகரத்துக்கு இடையே அமைந்துள்ளது. மேலும் இந்த ஏரியானது விஷ்ணுபிரயாகை கூடுதுறையில் இருந்து 11 கி.மீ. தொலைவில் அமைந்துள்ளது. மலையேற்றத்தின் போது நீலகண்டம், சௌகம்பா, தைல்ய சாகர், பிருகுபந்த், நர் நாராயண் சிகரங்களின் அழகை இரசிக்கக்கூடிய இயற்கை ஆர்வலர்களுக்கு இது ஏற்ற இடமாகும்.
# காகபுசண்டர் ஏரி

## தொன்மம்

இந்து தொன்ம நூல்களின்படி காகபுசண்டர் தன் குருவான ரோமச மகரிசியிடம் ஏற்பட்ட வாதத்தின் முடிவில் காகமாக மாற சாபம் பெற்றது இந்த இடத்தில்தான் எனப்படுகிறது. இந்த இடத்தில் காகபுசண்டர் காக்கை வடிவில் இன்னும் உலாவருகிறார் என்ற நம்பிக்கை உள்ளது.
# மனோரஞ்சன் பட்டாச்சாரியா

**மனோரஞ்சன் பட்டாச்சார்யா** (*Manoranjan Bhattacharya*) இந்திய சுதந்திர ஆர்வலரும் வங்காள புரட்சியாளரும் ஆவார்.
# மனோரஞ்சன் பட்டாச்சாரியா

## புரட்சிகர நடவடிக்கைகள்

பட்டாச்சார்யா கிழக்கு வங்காளம் மற்றும் அசாமின் பரித்பூர் மாவட்டத்தில் உள்ள எரிகாட்டியில் பிறந்தார். மதரிபூரின் புரட்சிகர *மதரிபூர் குழுவில்* சேர்ந்தார். பட்டாச்சார்யா மாணவராக இருந்தபோது, 1930 ஆம் ஆண்டின் ஏப்ரல் மாதம் 18 ஆம் தேதியன்று சிட்டகாங் ஆயுதக் களஞ்சியத் தாக்குதலில் பங்கேற்றார். 1932 ஆம் ஆண்டு மார்ச்சு மாதம் 14 ஆம் தேதி சமுகரியாவில் நடந்த தபால் பை கொள்ளைதான் இவரது கடைசி நடவடிக்கையாகும். கொள்ளையின் போது, பட்டாச்சார்யா ஒரு தபால் அலுவலக ஊழியர் இவருடன் சண்டையிட்டார் என்பதற்காக அவரை கொன்றார்,.
# மனோரஞ்சன் பட்டாச்சாரியா

## புரட்சிகர நடவடிக்கைகள்

### இறப்பு

பட்டாச்சார்யாவும் நான்கு புரட்சியாளர்களும் காவல்துறையினரால் கைது செய்யப்பட்டு பரித்பூர் சிறையில் அடைக்கப்பட்டனர். பட்டாச்சார்யாவுக்கு 1932 ஆம் ஆண்டு மே 12 அன்று மரண தண்டனை விதிக்கப்பட்டது. இதைத் தொடர்ந்து 1932 ஆம் ஆண்டு ஆகத்து மாதம் 22 ஆம் தேதியன்று பரிசால் மாவட்ட சிறையில் பட்டாச்சார்யா தூக்கிலிடப்பட்டார் . மற்ற சக குற்றவாளிகளுக்கு பல்வேறு நீண்ட கால சிறைத்தண்டனை விதிக்கப்பட்டது.
# தேசிய நெடுஞ்சாலை 383 (இந்தியா)

**தேசிய நெடுஞ்சாலை 383** (*National Highway 383 (India)*), பொதுவாக தே. நெ. 383 என்று அழைக்கப்படுவது இந்தியாவில் ஒரு தேசிய நெடுஞ்சாலை ஆகும். இது தேசிய நெடுஞ்சாலை 83ன் துணைச் சாலை ஆகும். தே. நெ. 383 இந்தியாவின் தமிழ்நாடு மாநிலத்தைக் கடந்து செல்கிறது. இச்சாலைக் கொட்டாம்பட்டியிலிருந்து காரைக்குடி வரை தேசிய நெடுஞ்சாலையாக நீட்டிக்கப்பட்டுள்ளது.
# தேசிய நெடுஞ்சாலை 383 (இந்தியா)

## வழித்தடம்

திண்டுக்கல், கொசவபட்டி, சாணார்பட்டி, கோபால்பட்டி, நத்தம்,E**rakkapatti,** சமுத்திரப்பட்டி, கொட்டாம்பட்டி, திருப்பத்தூர், காரைக்குடி
# தேசிய நெடுஞ்சாலை 383 (இந்தியா)

## சந்திப்புகள்

: முனையம் திண்டுக்கல் அருகில்
: நத்தம் அருகில்
: கொட்டாம்பட்டி அருகில்
: முனையம் காரைக்குடி அருகில்
# தேசிய நெடுஞ்சாலை 785 (இந்தியா)

**தேசிய நெடுஞ்சாலை 785** (*National Highway 785 (India)*), பொதுவாக தே. நெ. 785 எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தே. நெ. 785 இந்தியாவின் தமிழ்நாடு மாநிலத்தைக் கடந்து செல்கிறது.
# தேசிய நெடுஞ்சாலை 785 (இந்தியா)

## வழித்தடம்

தே. நெ. 785 மதுரை, நாகனாகுளம், அய்யர்பங்களா, ஊமச்சிக்குளம், வேம்பராலி, வத்திப்பட்டி, சத்திரப்பட்டி, சின்னப்பட்டி, நத்தம் மற்றும் துவரங்குறிச்சி ஆகிய பகுதிகளை இணைக்கிறது.
# தேசிய நெடுஞ்சாலை 785 (இந்தியா)

## சந்திப்பு

: மதுரை அருகில் முனையம்  
- 02 ஜனவரி 2024 அன்று பாரதப்பிரதமர் நரேந்திர மோதி, தேசிய நெடுஞ்சாலை 785ன் பகுதிகளான செட்டிக்குளம் - நத்தரம் வரையிலான 29.39கி.மீ நீளத்திற்கு கட்டப்பட்ட நான்குவழிச் சாலையை திறந்து வைத்தார்.
# தேசிய நெடுஞ்சாலை 85 (இந்தியா)

**தேசிய நெடுஞ்சாலை 85** (*National Highway 85 (India)*)(அல்லது தே. நெ. 85) என்பது தென்னிந்தியாவில் உள்ள ஒரு தேசிய நெடுஞ்சாலை ஆகும். இது கேரளாவில் உள்ள கொச்சியைத் தமிழகத்தின் தொண்டியுடன் இணைக்கிறது.
# தேசிய நெடுஞ்சாலை 85 (இந்தியா)

## காலக்கோடு

முன்பு இந்தப் பாதை தேசிய நெடுஞ்சாலை 49 என்று பெயரிடப்பட்டிருந்தது.
# தேசிய நெடுஞ்சாலை 85 (இந்தியா)

## வழித்தடம்

கொச்சி, எர்ணாகுளம், மூவாற்றுப்புழை, கொத்தமங்கலம், அடிமாலி, மூணாறு, தேவிகுளம், போடி, தேனி, உசிலம்பட்டி,
மதுரை, திருப்புவனம், சிவகங்கை, தொண்டி
# தேசிய நெடுஞ்சாலை 85 (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சித் திட்டம்
# தேசிய நெடுஞ்சாலை 50 (இந்தியா)

**தேசிய நெடுஞ்சாலை 50** (*National Highway 50 (India)*) (தே. நெ. **50**) என்பது இந்தியாவின் முதன்மையான தேசிய நெடுஞ்சாலையாகும். இது மகாராட்டிரா மற்றும் கர்நாடகா மாநிலங்களைக் கடந்து செல்கிறது. இந்த நெடுஞ்சாலையின் மொத்த நீளம் 751.4 கி. மீ. ஆகும்.
# தேசிய நெடுஞ்சாலை 50 (இந்தியா)

## வழித்தடம்

- நாந்தேடு
- கந்தர்
- ஜம்ப் பிகே ஜல்கோட்
- உத்கீர்
- பீதர்
- ஹும்னாபாத்
- கலபுர்கி
- ஜெவர்கி
- சிந்தகி
- பிஜாப்பூர்
- மனகுளி
- நிட்குண்டா
- ஹங்குண்டா
- இல்கல்
- குஸ்தாகி
- ஹோஸ்பேட்
- குட்லிகி
- ஜக்லுரு
- சித்ரதுர்கா
# தேசிய நெடுஞ்சாலை 50 (இந்தியா)

## சந்திப்புகள்

: முனையம் நாந்தேடு அருகில்
: முனையம் ஹம்னாபட் அருகில்
: முனையம் கலாபர்கி அருகில்
: முனையம் ஜீவார்கி அருகில்
: முனையம் விஜயபுரா அருகில்
: முனையம் ஹோஸ்பேட் அருகில்
: முனையம் சித்ரகுடா அருகில்
# எரீத்திரியா

**எரீத்திரியா** (**Eretria**, ; , , , , அதாவது 'ரோவர்ஸ் நகரம்') என்பது கிரேக்கத்தின் யூபோயாவில் உள்ள ஒரு நகரம் ஆகும். இது குறுகிய தெற்கு யூபோயன் வளைகுடாவின் குறுக்கே உள்ள அட்டிகா கடற்கரையின் நோக்கியுள்ளது. கிமு 6 மற்றும் 5 ஆம் நூற்றாண்டுகளில் இது ஒரு முக்கியமான கிரேக்க நகரமாக இருந்தது. இது பல பிரபல எழுத்தாளர்களால் குறிப்பிடப்பட்டது. மேலும் குறிப்பிடத்தக்க வரலாற்று நிகழ்வுகளில் தீவிரமாக ஈடுபட்டுள்ளது.  
இந்த பண்டைய நகரத்தின் அகழ்வாய்வுகள் 1890 களில் தொடங்கி 1964 முதல் கிரேக்க தொல்லியல் சேவை (11 வது பழங்கால எபோரேட்) மற்றும் கிரேக்கத்தில் உள்ள சுவிஸ் தொல்லியல் பள்ளி ஆகியவற்றால் நடத்தப்பட்டது .
# திரைலோக்கியவர்மன்

**திரைலோக்கியவர்மன்** (*Trailokyavarman*)(பொ.ச.1203–1245) என்பவர் 12ஆம் நூற்றாண்டின் முற்பகுதியில் இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார்.
# திரைலோக்கியவர்மன்

## வரலாறு

சந்தேலக் கல்வெட்டுகள், பரமார்த்திப் பிறகு திரைலோக்யவர்மன் சந்தேல அரியணையில் ஏறினார் என்று கூறுகின்றன. இவர் அநேகமாக பரமார்த்தியின் மகனாக இருக்கலாம். இருப்பினும் கிடைக்கக்கூடிய ஆதாரங்களின் அடிப்படையில் இதை உறுதியாகக் கூற முடியாது.  
திரைலோக்யவர்மனின் ஏழு கல்வெட்டுகள் அஜய்கர், பன்பூர், சத்தர்பூருக்கு அருகிலுள்ள கர்ரா மற்றும் தெஹ்ரி ( திகம்கர் ) ஆகிய இடங்களில் கண்டுபிடிக்கப்பட்டுள்ளன. இந்த கல்வெட்டுகளில் புந்தேல்கண்ட் பகுதியில் உள்ள பல இடங்கள் குறிப்பிடப்பட்டுள்ளன. கல்வெட்டுகள் இவருக்கு வழக்கமான ஏகாதிபத்திய பட்டங்களை *பரம-பட்டாரக மகாராஜாதிராஜா பரமேசுவர பரம-மகேசுவர சிறீ-கலஞ்சராதிபதி* என்ற பட்டத்தை வழங்குகின்றன. இவரது நாணயங்கள் பாந்தா மாவட்டத்தில் கண்டுபிடிக்கப்பட்டுள்ளன. பாரம்பரிய சந்தேல ஆதிக்கங்களின் பெரும்பகுதியை இவர் கட்டுப்பாட்டில் வைத்திருந்ததை இது குறிக்கிறது.  
திரைலோக்யவர்மன் *கலஞ்சராதிபதி* ("கலஞ்சராவின் ஆண்டவர்") என்ற பட்டத்தை கொண்டிருந்தார். இது தில்லி சுல்தானகத்தின் துருக்கிய ஆட்சியாளர்களிடமிருந்து கலிஞ்சர் கோட்டையை இவர் மீட்டதாகக் அறிய முட்கிறது. இவரது காலத்திய கர்ரா செப்புத் தகடும் இவரது வாரிசான வீரவர்மனின் அஜய்கர் கல்வெட்டும் இந்தக் கருதுகோளை ஆதரிக்கின்றன. துருக்கியர்களுடனான போரில் கொல்லப்பட்ட இரவுதா பாபேயின் மகனுக்கு ஒரு கிராமத்தை வழங்கியதை கர்ரா கல்வெட்டு பதிவு செய்கிறது. அஜய்கர் கல்வெட்டு, இவர் விஷ்ணுவைப் போலவே, துருக்கர்களால் உருவாக்கப்பட்ட கடலில் மூழ்கியிருந்த பூமியைத் தூக்கியதாகக் கூறுகிறது.  
பொ.ச.1233இல் சம்சுத்தீன் இல்த்துத்மிசின் அதிகாரி மாலிக் நுசரத்-உத்-தின் தைசி (அல்லது தயாசி) மூலம் முற்றுகையிடப்படுவதற்கு முன்பு, தில்லி சுல்தானகத்தின் கட்டுப்பாட்டில் இருந்து கலிஞ்சர் நழுவிவிட்டதாக முஸ்லிம் சரித்திரமான *தபகத்-இ- நசிரி* தெரிவிக்கிறது. உரையின்படி, தைசி குவாலியரில் இருந்து கலிஞ்சருக்கு அணிவகுத்துச் சென்றார். கலிஞ்சரின் ஆட்சியாளரை தப்பி ஓடுமாறு செய்து பின்னர் நகரத்தை கொள்ளையடித்தார்.
# திரைலோக்கியவர்மன்

## வெற்றிகள்

போஜவர்மனின் ஆட்சியின் அஜய்கர் பாறைக் கல்வெட்டின் படி, திரைலோக்யவர்மனின் தளபதி ஆனந்தன் பில்கள், சபரர்கள், புலிந்தர்கள் உட்பட பல பழங்குடியினரை அடிபணியச் செய்ததாகக் கூறுகிறது. அடையாளம் தெரியாத போஜுகா என்பவரை இவர் தோற்கடித்ததாகவும் கூறப்படுகிறது.  
சில முந்தைய அறிஞர்கள் திரைலோக்யவர்மன் கலாச்சூரி இராச்சியத்தின் வடக்குப் பகுதியையும் கன்யாகுப்ஜாவையும்(கன்னோசி) கைப்பற்றியதாக நம்பினர். இந்த கோட்பாடு பொ.ச.1212 தேதியிட்ட துரேதி கல்வெட்டில் திரைலோக்யவர்மனுடன் குறிப்பிடப்பட்டுள்ள "திரைலோக்யமல்லன்" அடையாளத்தை அடிப்படையாகக் கொண்டது. இருப்பினும், பொ.ச.1197 தேதியிட்ட ஜுல்பூர் கல்வெட்டின் கண்டுபிடிப்பு இந்த திரைலோக்யமல்லன் உண்மையில் காலச்சூரி மன்னர் விஜயசிம்ம்மனின் மகன் என்கிறது.
# திரைலோக்கியவர்மன்

## நாணயங்கள்

இவரது முன்னோடிகளைப் போலவே, திரைலோக்யவர்மனும் தெய்வம் அமர்ந்திருக்கும் நிலையில் தங்க நாணயங்களை வெளியிட்டார். செப்புக் காசுகளில் அனுமன் உருவம் இடம் பெற்றுள்ளது. இவருக்குப் பின் வீரவர்மன் ஆட்சிக்கு வந்தார் .
# ஆக்ரா மாகாணம்

**ஆக்ரா மாகாணம்** (**Agra Province**) குடிமைப்பட்ட கால இந்தியாவை ஆண்ட பிரித்தானிய இந்தியா ஆட்சியாளர்களால் நிறுவப்பட்ட மாகாணங்களில் ஒன்றாகும். இம்மாகாணம் 1836-ஆம் ஆண்டில் நிறுவப்பட்டது. இதன் தலைநகரம் அலகாபாத் நகரம் ஆகும்.
பின்னர் இம்மாகாணப் பகுதிகள் ஐக்கிய ஆக்ரா மற்றும் அயோத்தி மாகாணத்தில் 1902–ஆம் ஆண்டு முதல் 1937-ஆம் ஆண்டு வரை செயல்பட்டது. மீண்டும் ஐக்கிய ஆக்ரா மற்றும் அயோத்தி மாகாணம் ஏப்ரல் 1937-ஆம் ஆண்டில் புதிதாக நிறுவப்பட்ட ஐக்கிய மாகாணத்துடன் இணைக்கப்பட்டது. ஐக்கிய மாகாணத்தில் தற்கால உத்தரப் பிரதேசம் மற்றும் உத்தரகண்ட் மாநிலங்களின் பகுதிகள் இருந்தது.
# ஆக்ரா மாகாணம்

## இதனையும் காண்க

- ஐக்கிய ஆக்ரா மற்றும் அயோத்தி மாகாணம்
- ஐக்கிய மாகாணம்
- பிரித்தானிய இந்தியாவின் மாகாணங்களும், ஆட்சிப் பகுதிகளும்
# எரிக்கா ஏம்தென்

**எரிக்கா தோபியாசன் ஏம்தென்** *(Erika Tobiason Hamden)* ஓர் அமெரிக்க வானியற்பியலாளர் ஆவார். இவர் அரிசோனா பல்கலைக்கழகத்திலும் சுட்டீவார்டு நோக்கீட்டகத்திலும் உதவிப் பேராசிரியராக உள்ளார். இவரது ஆய்வு புற ஊதாக்கதிர்க் கட்புலக் காட்சி தொலைநோக்கித் தொழில்நுட்பத்திலும் கருவியாக்கத்திலும் கதிர்நிரல் அளவியாக்கத்திலும் பால்வெளிப் படிமலர்ச்சியிலும் முனைந்துள்ளது. இவர் பால்வெளிப் பருதியின் ஊடகத்தை நோக்குவதற்காக வடிவமைக்கப்படும் புற ஊதா பல்பொருள் கதிர்நிரல்நோக்கி, நெருப்புக் குண்டம்-2 ஆகியவற்றின் அறியலாளராகவும் திட்ட மேலாளராகவும் பணிபுரிந்தார். இவர் 2019 ஆம் ஆண்டு TED ஆய்வுறுப்பினர் ஆவார்.
# எரிக்கா ஏம்தென்

## இளமையும் கல்வியும்

இவர் நியூஜெர்சியில் உள்ள மாண்டிகிளேரில் பிறந்தார். ஆர்வார்டு பல்கலைக்கழகத்தில் வானியற்பியலில் 2006 இல் பட்டம் பெற்றுள்ளார். இவர் ஆர்வார்டு வானியற்பியல் மையத்தில் ஆந்திரூ சுழந்த்கியோர்கியின் மேற்பார்வையின்கீழ் முதுநிலை ஆய்வை முடித்துள்ளார். இவர் காலெக்சு(GALEX ) ஆவணத் தரவுகளைப் பயன்படுத்திப் புற ஊதா பின்னணியுள்ள பால்வெளி விரவலுக்கான புற ஊதா அலைகாணி உருவாக்கம், புற ஊதா கருவியாக்கம் ஆகிய பணிகளில் ஆய்வு செய்து அவற்றை உருவாக்கினார். இவர் 2011 முதல் 2014 வரை நாசாவின் புவி, விண்வெளி அறிவியல் ஆய்வுத்தகைமையைப் பெற்றுள்ளார்.
# எரிக்கா ஏம்தென்

## வாழ்க்கைப்பணியும் ஆராய்ச்சியும்

இவர் கலிபோர்னியா தொழில்நுட்ப நிறுவனத்தில் முதுமுனைவர் ஆய்வாளராகக் கிறித்தோபர் மாட்டினுடன் சேர்ந்தார். இங்கு இவர் உயர் குத்துநிலை வளிமக் குமிழிக்கான ஊதாக் கதிர்த் தொலைநோக்கியை உருவாக்கினார். இது "மங்கலான பால்வெளி ஊடகச் செம்பெயர்வு உமிழ்வு " ஆய்வுக்காக உருவாக்கப்பட்டதாகும். இரண்டாம் தீப்பந்துக்கலம்(பயர்பால்-2) என்பது மங்கலான பால்வெளிப் பருதி ஊடகச் செம்பெயர்வு உமிழ்வை புற ஊதாக்கதிர் அலைநீள நெடுக்கத்தில் நோக்கீடு செய்ய வல்லதாகும். இவர் வனியலில் 365 நாட்கள் எனும் காணொலியில் தோன்றியுள்ளார். இவர் 2014 இல் தேசிய அறிவியல் அறக்கட்டளையின் வானியல், வானியற்பியலுக்கான முதுமுனைவர் ஆய்வுநல்கையைப் பெற்றார். இந்த ஆய்வுநல்கை இவருக்கு கெக் அண்ட வலைப் படிமக் கருவிவழியாக செம்பெயர்ச்சி நெடுக்கத்தில் பால்வெளிகளை ஆயும் கருவித் தொகுப்பை உருவாக்கவே தரப்பட்டது. இவர் 2016 இல் சிலிக்கான் காணிகளை அல்லது ஒற்றிகளை உருவாக்கியதற்காக நாசாவின் நான்சி உரோமன் தொழில்நுட்ப ஆய்வுத்தகைமையைப் பெற்ற முதல் பெண்மணி ஆவார் இவர் 2017 இல் செய்முறை இயற்பியலுக்கான இராபர்ட் ஆந்திரூசு மில்லிக்கன் ஆய்வுறுப்பினர் ஆனார்.
இவர் 2018 இல் அரிசோனா பல்கலைக்கழகத்திலும் சுட்டீவார்டு நோக்கீட்டகத்திலும் புல உறுப்பினராகச் சேர்ந்தார். இங்கு இவர் ஒரு புற ஊதாக்கதிர் சிலிக்கான் காணி அல்லது ஒற்றி ஆய்வகத்தை தோற்றுவித்து இரண்டாம் தீப்பந்துக்கலத்தை(பயர்பால்-2) உருவாக்கும் பணியில் ஈடுபட்டார். மேலும் இங்கு கெக் அண்ட மீள்மின்னணுவாக்கப் படம்பிடிப்பியின் திட்ட அறிவியலாளராகவும் விளங்கினார்.  
இவர் பால்வெளிப் பருதி ஊடகத்தின் இலைமன் ஆல்பா செம்பெயர்வு உமிழ்வுக்கான சிலிக்கான் காணி அல்லது ஒற்றி தொழில்நுட்பங்களில் ஆர்வம் பூண்டிருந்தார். இவர் டெல்ட்டா மாசேற்ற மின்னூட்டப் பிணைப்புக் கருவிகளின் தெறிப்பெதிர்ப்புப் பூச்சுகளைப் பற்றிய ஆய்வில் ஈடுபட்டு, இந்தப் பூச்சுகளின் புற ஊதா அலை நெடுக்கத் திறமையை மேம்படுத்த உதவி செய்தார். இந்தப் புதிய தொழில்நுட்பத்தை ஓர்வுசெய்யவே இரண்டாம் தீப்பந்துக்கலம் (பயர்பால்-2) உருவாக்கப்பட்டது. இவர் இரண்டாம் தீப்பந்துக்கலத் திட்டத்தில் 2014 ஆம் ஆண்டு முதல் அது ஏவப்பட்ட 2018 செப்டம்பர் 22 ஆம் நாள் வரை பணிபுரிந்தார். இவர் 2018 இல் நியூமெக்சிகோ நகர த்துப் போர்ட் சம்மர் பகுதியில் இரண்டாம் தீப்பந்துக்கலக் கருவியைத் தொடுத்துப் பூட்டியபோது உடன் இருந்துள்ளார். அப்போது தீப்ப்ந்துக்கலத்தின் தொலநோக்கி மீது ஒரு பால்கன் பறவை வந்தமர்ந்துள்ளது.  
ஏம்தென் கோடார்டு விண்வெளிப் பறப்பு மையத்தின் அண்டத் தோற்ற அறிவியல் பணிக்குழு உறுப்பினர் ஆவார். இவர் 2019 அம் ஆண்டைய TED ஆய்வுத்தகைமைக்குத் தெரிவுசெய்த 20 பேரில் ஒருவர் ஆவார் . இவரது TED உரை 2019 ஏப்பிரல் கருத்தரங்க உரைகளில் சிறந்ததாகத் தெரிவு செய்யப்பட்டது. இவ்வுரையை ஒயர்டு இதழ் முழுமையாக வெளியிட்டது.
# எரிக்கா ஏம்தென்

## வாழ்க்கைப்பணியும் ஆராய்ச்சியும்

### தகைமைகளும் விருதுகளும்

- அறிவியலாளருக்கும் பொறியியலாளர்க்குமான குடியரசு தலைவரின் தொடக்கநிலை வாழ்க்கைப்பணி விருது
- TED ஆய்வுறுப்பினர், 2019.
- நாசாவின் நான்சி உரோமன் தொழில்நுட்ப ஆய்வுத்தகைமை
- செய்முறை இயற்பியலுக்கான இராபர்ட் ஆந்திரூசு மில்லிக்கன் ஆய்வுறுப்பினர்
- நாசாவின் புவி, விண்வெளி அறிவியல் ஆய்வுறுப்பினர்
# தேசிய நெடுஞ்சாலை 51 (இந்தியா)

**தேசிய நெடுஞ்சாலை 51** (*National Highway 51 (India)*) என்பது முழுக்க முழுக்க குஜராத் மாநிலத்திற்குள் செல்லும் ஒரு இந்தியத் தேசிய நெடுஞ்சாலை ஆகும். தே. நெ. 8ஈ துவாரகாவை பவநகருடன் இணைக்கிறது. இந்த நெடுஞ்சாலை 551 கி. மீ. நீளமுடையது.
# தேசிய நெடுஞ்சாலை 51 (இந்தியா)

## வழித்தடம்

சிக்னேட்டூர் சோம்நாத் ராஜுலா, மஹுவா, தலஜா, பாவ்நகர் உள்ளிட்ட பெட் துவாரகாவினை இணைக்கிறது.
# தேசிய நெடுஞ்சாலை 51 (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# தேசிய நெடுஞ்சாலை 138 (இந்தியா)

**தேசிய நெடுஞ்சாலை 138** (*National Highway 138 (India)*) என்பது தமிழ்நாட்டில் திருநெல்வேலி தூத்துக்குடி மாவட்டங்களை இணைக்கும் இந்தியத் தேசிய நெடுஞ்சாலை ஆகும்.  
முன்பு இந்த சாலை 7எ என்று பெயரிடப்பட்டிருந்தது.
# தேசிய நெடுஞ்சாலை 138 (இந்தியா)

## வழித்தடம்

இந்த நெடுஞ்சாலை திருநெல்வேலி நகரில் உள்ள பாளையங்கோட்டையைத் தூத்துக்குடி நகரத்தில் உள்ள வ. உ. சிதம்பரனார் துறைமுகத்துடன் இணைக்கிறது. இந்த வழித்தடத்தில் திருநெல்வேலியிலிருந்து தூத்துக்குடி துறைமுகத்திற்குச் சரக்குகளை விரைவாகக் கொண்டு செல்ல முடியும். இது துறைமுகத்திற்கு நேரடி பாதையை வழங்குகிறது. இந்த நெடுஞ்சாலையின் மொத்த நீளம் 54 கி. மீ. ஆகும்.  
தூத்துக்குடி வானூர்தி நிலையம் வாகைகுளம் அருகே இந்த நெடுஞ்சாலையில் அமைந்துள்ளது. விமான நிலையம் தூத்துக்குடி நகரத்திலிருந்து 26 கி. மீ. தொலைவிலும், திருநெல்வேலி நகரத்திலிருந்து 28 கி. மீ. தொலைவிலும் அமைந்துள்ளது.
# தேசிய நெடுஞ்சாலை 138 (இந்தியா)

## விரிவாக்கம்

தேசிய நெடுஞாலை 138, தூத்துக்குடி துறைமுகப் பகுதி 6.1கி.மீ நிளமுள்ள பகுதி ஆறு வழிப் பாதையாக மேம்படுத்தப்படுகின்றது.  
26 ஜீலை 2025 அன்று, பிரதமர் நரேந்திர மோதி தே.நெ 138ன் பகுதியான தூத்துக்குடி துறைமுகப்பகுதியில் 200கோடி மதிப்பினில் கட்டப்பட்ட ஆறு வழிச்சாலையை நாட்டிற்கு அர்பணித்து வைத்தார்.
# தேசிய நெடுஞ்சாலை 138 (இந்தியா)

## நன்மைகள்

- துறைமுகப் பகுதியில் ஏற்படும் போக்குவரத்து நெருக்கடி குறையும்.
# தேசிய நெடுஞ்சாலை 338 (இந்தியா)

**தேசிய நெடுஞ்சாலை 338** (*National Highway 338* (*India*), பொதுவாக தே. நெ. 338 எனக் குறிப்பிடப்படுவது. இது இந்தியாவில் தமிழ்நாட்டில் உள்ள ஒரு தேசிய நெடுஞ்சாலை ஆகும்.
# தேசிய நெடுஞ்சாலை 338 (இந்தியா)

## வழித்தடம்

தே. நெ. 338 தமிழ்நாட்டின் மதுரை மாவட்டத்தில் உள்ள மேலூரை சிவகங்கை மாவட்ட திருப்பத்தூருடன் இணைக்கிறது.
# தேசிய நெடுஞ்சாலை 338 (இந்தியா)

## சந்திப்புகள்

: முனையம் மேலூர் அருகில்
: முனையம் திருப்பத்தூர் அருகில்.
# மெல்போர்ன் ஸ்டார்ஸ்

**மெல்போர்ன் ஸ்டார்ஸ்** (*Melbourne Stars*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் மெல்போர்ன் நகரைப் பிரதிநிதித்துவப்படுத்தும் தொழில்முறை அணியாகும்.இந்த அணியின் சொந்த அரங்கம் மெல்போர்ன் துடுப்பாட்ட அரங்கம் ஆகும். இவ்வணியின் ஆடையில் உள்ள பிரதான நிறம் பச்சை ஆகும்.
# மெல்போர்ன் ஸ்டார்ஸ்

## ஒவ்வொரு பதிப்பிலும் முடிவுகள்

| 2011-12 | 7 | 4 | 3 | 0 | 8 | +0.254 | 4-ம் இடம் | அரை இறுதி |  |
| --- | --- | --- | --- | --- | --- | --- | --- | --- | --- |
| 2012-13 | 8 | 5 | 3 | 0 | 10 | +0.246 | 3-ம் இடம் |  |  |
| 2013–14 | 8 | 8 | 0 | 0 | 16 | +2.189 | 1-ம் இடம் |  |  |
| 2014–15 | 8 | 5 | 3 | 0 | 10 | +0.336 | 4-ம் இடம் |  |  |
| 2015–16 | 8 | 5 | 3 | 0 | 10 | +0.366 | 2-ம் இடம் | இறுதிப்போட்டியில்
தோல்வி |  |
| 2016–17 | 8 | 4 | 4 | 0 | 8 | +0.397 | 4-ம் இடம் | அரை இறுதி |  |
| 2017–18 | 10 | 2 | 8 | 0 | 8 | −0.926 | 8-ம் இடம் | — |  |
| 2018–19 | 14 | 7 | 7 | 0 | 14 | −0.062 | 4-ம் இடம் | இறுதிப்போட்டியில்
தோல்வி |  |
| 2019–20 | 14 | 10 | 4 | 0 | 20 | +0.526 | 1-ம் இடம் |  |  |
| 2020–21 | 14 | 5 | 8 | 1 | 24 | 0.140 | 7-ம் இடம் | — |  |
| 2021–22 | 14 | 7 | 7 | 0 | 26 | -0.222 | 6-ம் இடம் | — | } |
# தேசிய நெடுஞ்சாலை 75 (இந்தியா)

**தேசிய நெடுஞ்சாலை 75** (*National Highway 75 (India)*) என்பது இந்தியாவின் முக்கிய தேசிய நெடுஞ்சாலைகளில் ஒன்றாகும். இது கர்நாடகா, ஆந்திரா மற்றும் தமிழ்நாடு மாநிலங்கள் வழியாகச் செல்கிறது. 2010ஆம் ஆண்டில் நெடுஞ்சாலை எண்களை மறு எண்ணிடும் முன்பு இந்த தேசிய நெடுஞ்சாலை, தேசிய நெடுஞ்சாலை 48 (NH-48) என அறியப்பட்டது. மேற்கு கடற்கரையில் உள்ள துறைமுக நகரமான மங்களூரை (மங்களூரு) கிழக்கில் வேலூர் நகரத்துடன் இணைக்கும் நெடுஞ்சாலை இதுவாகும். தே. நெ. 75 கர்நாடகா மாநிலத்தின் மூன்று புவியியல் பகுதிகளான கரவாலி, மலேநாடு மற்றும் பயலுசீமே வழியாகப் பயணிக்கிறது.
# தேசிய நெடுஞ்சாலை 75 (இந்தியா)

## பெயர் மாற்றம் செய்யப்பட்ட சாலைகள்

கர்நாடக மாநில சாலை 54 (பேலூர் சாலை), தேசிய நெடுஞ்சாலை 373, தேசிய நெடுஞ்சாலை 69
# தேசிய நெடுஞ்சாலை 75 (இந்தியா)

## வழித்தடம்

இது கர்நாடகா மாநிலத்தில் உள்ள வந்தவாழில் தொடங்கி நெல்லியடி, சீராடி காட், சக்லேஷ்பூர், ஹாசன், பெங்களூரு, கோலார், முளுபாகிலு, வெங்கடகிரி கோட்டை, பேரணாம்பட்டு, குடியாத்தம், காட்பாடி வழியாகத் தமிழ்நாட்டின் வேலூரில் முடிவடையும்.  
- கர்நாடகா -
- ஆந்திரப் பிரதேசம் -
# தேசிய நெடுஞ்சாலை 75 (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
- தேசிய நெடுஞ்சாலை 169 (இந்தியா)
- தேசிய நெடுஞ்சாலை 38 (இந்தியா)
# தியடோர் வோன் யூகுலின்

**தியடோர் வோன் யூகுலின்**(20 மார்ச்சு 1824 - 5 நவம்பர் 1876), ஒரு செருமானியப் பயணியும் பறவையியல் அறிஞரும் ஆவார். அவர் மேற்கொண்ட பல பயணங்களின் மூலமாகத் திரட்டியவைகளினாலும் எழுதிய ஆய்வுக் கட்டுரைகளினாலும் பறவையியலில் முக்கியப் பங்காற்றினார்.
# தியடோர் வோன் யூகுலின்

## பயணங்கள்

வூட்டம்பர்கு மாநிலத்திலுள்ள லியோன்பர்கு என்ற நகரத்தில் தியடோர் பிறந்தார். சுரங்கப் பொறியாளராகப் பயிற்சி பெற்றிருந்ததால், 1851 முதல் 1862 வரையிலான காலத்தில் ஆப்பிரிக்காவின் வட கிழக்குப் பகுதிகளுக்குப் பயணம் மேற்கொள்ளும் வாய்ப்பு அவருக்குக் கிட்டியது. 1870களில் வட துருவப் பகுதிகளுக்கும் ஆய்வுப் பயணம் மேற்கொண்டார்.
# தியடோர் வோன் யூகுலின்

## பணி

அவர் மேற்கொண்ட பயணங்களில் பாலூட்டிகள், பறவைகளின் ஆய்பொருள்களைச் சேகரித்தார்; அவற்றுள் சில அறிவியல் உலகிற்குப் புதிதானவை. புதிய பறவை இனங்களைக் கண்டறிந்து அவற்றைப் பற்றிய தகவல்களை அறிவியல் பனுவல்களில் வெளியிட்டார். அவரது ஓவியம் வரையும் திறமையும் இப்பணிக்குக் கூடுதலாக உதவிற்று.
# தேசிய நெடுஞ்சாலை 944 (இந்தியா)

**தேசிய நெடுஞ்சாலை 944** (**'National Highway 944 (India)**') என்பது முழுக்க முழுக்க தமிழ்நாடு மாநிலத்தில் செல்லும் ஒரு குறுகிய இந்திய தேசிய நெடுஞ்சாலை ஆகும். இந்த நெடுஞ்சாலை கன்னியாகுமரி மாவட்டத்தில் உள்ள நாகர்கோவிலைத் திருநெல்வேலி மாவட்டத்தில் உள்ள காவல்கிணறுடன் இணைக்கிறது.
# தேசிய நெடுஞ்சாலை 944 (இந்தியா)

## காலக்கோடு

- இந்த சாலை முன்பு தேசிய நெடுஞ்சாலை 47B என்ற எண்ணிடப்பட்டிருந்தது.
# தேசிய நெடுஞ்சாலை 944 (இந்தியா)

## விரிவாக்கம்

- தேசிய நெடுஞ்சாலை 944ன் பகுதிகளான திருவனந்தபுரம் - கன்னியாகுமரி கேரள பகுதி 43கி.மீ நிளமும், தமிழ்நாட்டுற்குள்ளே கன்னியாகுமரி - நாகர்கோவில் - காவல்கிணறு 70.36 நீளமும் நான்கு வழிச் சாலையாக மாற்றப்படுகின்றது.
# தேசிய நெடுஞ்சாலை 944 (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
- தேசிய நெடுஞ்சாலை 44 (இந்தியா)
- தேசிய நெடுஞ்சாலை 138 (இந்தியா)
- தேசிய நெடுஞ்சாலை 66 (இந்தியா)
# தேசிய நெடுஞ்சாலை 844 (இந்தியா)

**தேசிய நெடுஞ்சாலை 844**, (*National Highway 844 (India)*) என்பது பொதுவாக தே. நெ. 844 எனக் குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும். தே. நெ. 844 இந்தியாவில் தமிழ்நாடு மாநிலத்தில் செல்கிறது.  
தே.நெ 844 பெங்களூர் - சேலம் இடையே கிருட்டிணகிரியை தவிர்த்து மாற்றுப்பாதையில் செல்வதால் தே.நெ 44யை ஓப்பிடுவதின் மூலம் 25கி.மீ குறைகின்றது. மேலும் தே.நெ 44ன் 40% போக்குவரத்தினை இந்தப்ப்பாதையில் கையாள இயலும்.
# தேசிய நெடுஞ்சாலை 844 (இந்தியா)

## வழித்தடம்

தே. நெ. 844 தமிழ்நாட்டின் ஓசூர் மற்றும் அதியமான் கோட்டையினை (தர்மபுரி) இணைக்கிறது.
# தேசிய நெடுஞ்சாலை 844 (இந்தியா)

## நன்மைகள்

- நீராலாறு - தர்மபுரி இடையேயுள்ள தூரம் 20கி.மீ குறைகின்றது.
# தேசிய நெடுஞ்சாலை 844 (இந்தியா)

## மேலும் பார்க்கவும்

- இந்திய தேசிய நெடுஞ்சாலை ஆணையம்
- தேசிய நெடுஞ்சாலை 44 (இந்தியா)
- தேசிய நெடுஞ்சாலை 83 (இந்தியா)
# யாரிதா ஓல்புரூக்

**யாரிதா சார்மியான் ஓல்புரூக்** (*Jarita Charmian Holbrook*) ஓர் அமெரிக்க வானியலாளர் ஆவார், இவர்வெசுட்டர்ன் கேப் பல்கலைக்கழக இயற்பியல் துறையில் உதவிப் பேராசிரியராக உள்ளார். இங்கு இவர் வானியல் சமூக ஊடாட்டக் குழுவின் முதன்மை ஆய்வாளராக உள்ளார். இவரது பணி மாந்தருக்கும் இரவுநேர வானத்துக்கும் உள்ள ஊடாட்ட உறவை ஆய்கிறது. இவர் பண்பாட்டு வானியலிலும் விண்மீன் வெடிப்பு பால்வெளிகளிலும் விண்மீனாக்க களங்களிலும் ஆய்வு செய்து பல அறிவியல் வெளியீடுகளை வெளியிட்டுள்ளார்.
# யாரிதா ஓல்புரூக்

## இளமையும் கல்வியும்

இவர் அவாயில் உள்ள ஓனலுலுவில் 1965 இல் பிறந்தார். இவர் கலிபோர்னியாவில் உள்ள சான் பெர்னார்தினோவிலும் இலாசு ஏஞ்சலீசிலும் வளர்ந்துள்ளார். இவர் கல்வியாளர் குடும்பத்தில் பிறந்தவர் ஆவார். இவரது தாத்தா, பாட்டி ஆகிய ஜேம்சும் மேரி ஓல்புரூக்கும் அல்கார்ன் மாநிலப் பல்கலைக்கழகப் பேராசிரியர்கள் ஆவர். இவரது அத்தை எடுனா ஓல்புரூக் ஜாக்சன் மாநிலப் பல்கலைக்கழகத்தில் கணிதவியல் துறை உதவிப் பேராசிரியர் ஆவார். இவரது பெற்றோர் இருவரும் அறிவியலில் பட்டம் பெற்றவர்கள்.  
ஓல்புரூக் கால்டெக் எனும் கலிபோர்னியா தொழில்நுட்ப நிறுவனத்தில் இய்ற்பியல் படித்து 1987 இல் இளம் அறிவியல் பட்டத்தைப் பெற்றார். அறிவியல் இளவல் பட்டம் பெற்றதும், பிஜியத் இராட்டு நேவுலா தொடக்கநிலைப் பள்ளியில் அறிவியல் ஆசிரியராகி, அப்போது அமைதிப்படைத் தொண்டு பயிற்சியும் பெற்றார். பிறகு இவர் சாந்தியாகோ மாநிலப் பல்கலைக்கழகத்தில் தன் இயற்பியல் கலவியைத் தொடர்ந்து வானியலில் 1992 இல் மூதறிவியல் பட்டம் பெற்றார். மூதறிவியல் பட்டத்தை முடித்ததும், நாசா கோடார்டு விண்வெளி மையத்தில் பணிபுரிந்தார். இவர் ஓரியன், ஜி.எல் 2136 ஒண்முகில்களை அகச்சிவப்புக் கதிர் நெடுக்கத்தில் அவற்றின் விண்மீனாகத் திறமை பற்ரிய ஆய்வை மேற்கொண்டு, சாந்தா குரூசில் உள்ள கலிபோர்னியா பல்கலைக்கழகத்தில் வானியலிலும் வானியற்பியலிலும் முனைவர் பட்டத்தை 1997 ஆம் ஆண்டில் பெற்றார்.
# யாரிதா ஓல்புரூக்

## தகைமைகள்

இவர் 2008 ஆம் ஆண்டில் ஐரோப்பியப் பண்பாட்டு வானியல் கழகத்தின் துணைதலைவராக இருந்துள்ளார்.
# யாரிதா ஓல்புரூக்

## பரப்புரை

இவர் பல அறிவியல் திரைப்படங்களுக்கு உரையெழுதி, இயக்கி, அவற்றில் நடித்தும் உள்ளார். அவற்றில் *Black Suns: An Astrophysics Adventure* (2017), *SKA ≥ Karoo Radio Telescope* (2016), and *Hubble's Diverse Universe* (2009) ஆகியன உள்ளடங்கும்.  
இவர் வானியலிலும் அறிவியலிலும் மகளிரும் சிறுபான்மையினரும் முன்னேற பாடுபடுகிறார்.
# யாரிதா ஓல்புரூக்

## சொந்த வாழ்க்கை

ஓல்புரூக் முன்னாள் வகுப்புத் தோழரும் உடன்பணிபுரிபவருமான உரோமீல் தவேவை மணந்தார். இவர்களுக்கு இரண்டு குழந்தைகள் உண்டு.
# துத்தநாக கார்பனேட்டு

**துத்தநாக கார்பனேட்டு** (*Zinc carbonate*) என்பது ZnCO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். வெண்மை நிறத்தில் காணப்படும் இது தண்ணீரில் கரையாது. இசுமித்சோனைட்டு என்ற கனிமமாக இயற்கையில் துத்தநாகம் கார்பனேட்டு காணப்படுகிறது.
# துத்தநாக கார்பனேட்டு

## தயாரிப்பு

துத்தநாக சல்பேட்டின் குளிர் கரைசலை பொட்டாசியம் பைகார்பனேட்டுடன் சேர்த்து சூடுபடுத்தி துத்தநாக கார்பனேட்டு தயாரிக்கப்படுகிறது. தொடர்ந்து சூடாக்கப்படும் போது இது கார துத்தநாக கார்பனேட்டாக மாற்றமடைகிறது.(Zn<sub>5</sub>(CO<sub>3</sub>)<sub>2</sub>(OH)<sub>6</sub>).
# துத்தநாக கார்பனேட்டு

## கட்டமைப்பு

கால்சியம் கார்பனேட்டை ஒத்த கட்டமைப்பையே துத்தநாக கார்பனேட்டும் ஏற்கிறது. துத்தநாகம் எண்முகம் என்பதால் ஒவ்வொரு கார்பனேட்டும் ஆறு துத்தநாக மையங்களுடன் பிணைக்கப்பட்டிருக்கும். அதாவது ஆக்சிசன் அணுக்கள் மூன்று ஒருங்கிணைப்பில் காணப்படும்.
# மருத்துவர் விஜய் பால் நினைவு நூலகம்

**மருத்துவர் விஜய் பால் நினைவு நூலகங்கள்** (*Dr. Vijay Pal Memorial Library*) புதுதில்லியில் உள்ள மருத்துவர் விஜய் பால் நினைவு அறக்கட்டளையால் நடத்தப்படுகின்றன. சங்கங்கள் பதிவுச் சட்டம் மற்றும் வருமான வரிச் சட்டத்தின் கீழ் ஒரு தொண்டு நிறுவனமாக இந்த அறக்கட்டளை பதிவுசெய்யப்பட்டுள்ளது. பொது நூலகம் ஒன்றும் மேற்கோள் நூலகம் ஒன்றும் என இரண்டு நூலகங்கள் பொதுமக்களின் பயன்பாட்டிற்காக இயங்குகின்றன.
# மருத்துவர் விஜய் பால் நினைவு நூலகம்

## வரலாறு

பொது நூலகம் 1975ஆம் ஆண்டு தொடங்கப்பட்டது. அனைத்து பிரிவினரும் இந்த நூலகத்தைப் பயன்படுத்தி வருகின்றனர். பொது நூலகம், தில்லி, கேசவ் புரம், பிளாக் சி-7 இல் உள்ள சமுதாயக் கூடத்தின் முதல் தளத்தில் அமைந்துள்ளது.  
மேற்கோள் நூலகம் 1993 ஏப்ரல் 11 அன்று தொடங்கப்பட்டது. இந்த குளிரூட்டப்பட்ட நூலகம் மனை எண். 8, உள்ளூர் சந்தை மையக் கட்டிடத்தில் சி-7, கேசவ் புரம், டெல்லி -110035 இல் அமைந்துள்ளது. இந்நூலகத்தினை சுமார் 450 வாசகர்கள் ஒரே நேரத்தில் பயன்படுத்தலாம். வாரத்தின் அனைத்து நாட்களிலும் நூலகம் காலை 7.30 மணி முதல் இரவு 9.30 மணி வரை திறந்திருக்கும். இந்திய ஆட்சிப் பணி, இந்தியக் காவல் பணி, பட்டயக் கணக்கறிஞர், பொறியியல், நிறுவனச் செயலர், விலை மதிப்பீட்டுக் கணக்கர், மருத்துவம், வங்கியியல் போன்ற போட்டித் தேர்வுகள் மற்றும் தொழில்முறைத் தேர்வுகளுக்குத் தேர்வாகும் மாணவர்களும், கல்லூரி மாணவர்களும் பெரும்பாலும் இதனைப் பயன்படுத்தும் வாசகர்கள் ஆவார்கள். இவர்கள் வடக்கு தில்லி, மேற்கு தில்லி மற்றும் பிற தொலைதூரப் பகுதிகளிலிருந்தும் கூட வருகிறார்கள். வாசகர்களுக்கு நூலகத்திலேயே குறிப்பு புத்தகங்கள் வழங்கப்படுகின்றன.
# நகராட்சி நூலகம், சாலக்குடி

**நகராட்சி நூலகம் சாலக்குடி** (*Municipal Library Chalakudy*) என்பது ஒரு பொது நூலகம் ஆகும். இது இந்தியாவின் கேரளா, திருச்சூர் மாவட்டம் சாலக்குடியில் உள்ள பொது நூலகங்களில் ஒன்றாகும். இந்த நூலகத்தின் மற்றொரு பெயர் **நடுவம் கவிகள் நினைவு நூலகம்** ஆகும். இந்த நூலகம் 1951ஆம் ஆண்டு ஏப்ரல் 19ஆம் தேதி கேரள கிராந்தசாலா சங்கத்தில் பதிவு செய்யப்பட்டது. சாலக்குடி நகராட்சியில் உள்ள அனைவரும் இந்த நூலகத்தில் உறுப்பினராகலாம்.
# தேசிய அறிவியல் நூலகம் (இந்தியா)

**தேசிய அறிவியல் நூலகம்** (*National Science Library*) என்பது இந்திய அரசுக்குச் சொந்தமான அறிவியல் நூலகம், ஆவணக் காப்பகம் மற்றும் களஞ்சியமாகும். இது சூன் 1963-ல், அறிவியல் மற்றும் தொழிலக ஆய்வு மன்றத்தின் அனைத்து அறிவியல் ஆய்வு இதழ்களையும், வெளியிடப்பட்ட மற்றும் வெளியிடப்படாத தேசத்தின் அறிவியல் பணிகளின் அறிக்கைகளைப் பெறுவதற்கும் தக்கவைப்பதற்காக நிறுவப்பட்டது.  
ஆரம்பத்தில் இது தேசிய இயற்பியல் ஆய்வக கட்டிடத்தில் நிறுவப்பட்டது, பின்னர் தற்காலிகமாக ஜவகர்லால் ந்நெய் பல்கலைக்கழக கட்டிடத்திற்கு மாற்றப்பட்டது.
# தேசிய அறிவியல் நூலகம் (இந்தியா)

## கட்டிடம்

1983ஆம் ஆண்டில், சத்சங் பீகார் மார்க், புது தில்லியில் நூலகம் மற்றும் பிற துணை நோக்கங்களுக்காக, தயாரிப்புகள் மற்றும் சேவைகளுக்காக 3.5 ஏக்கர் நிலப்பரப்பில் நிரந்தரமாக நான்கு மாடிகள் கொண்ட மத்திய குளிரூட்டப்பட்ட கட்டிடம் கட்டப்பட்டது தேசிய அறிவியல் நூலகத்திற்காகக் கட்டப்பட்டது.
# தேசிய அறிவியல் நூலகம் (இந்தியா)

## சேகரிப்பு

ஒரு பொருள் நூல்கள், பத்திரிக்கைகளின் கட்டுப்பட்ட தொகுதிகள், அறிக்கைகள், ஆய்வறிக்கைகள்/ஆய்வுகள், தரநிலைகள் மற்றும் காப்புரிமைகள் போன்ற 2,51,000 அச்சிடப்பட்ட அறிவியல் தொழில்நுட்ப ஆவணங்களைத் தேசிய அறிவியல் நூலகம் காப்பகப்படுத்தியுள்ளது. இந்த பெரிய சேகரிப்புகள் ஒரு தகுதியான ஆராய்ச்சி மேம்பாட்டுக் குறிப்புக்கான ஆதாரங்களை உருவாக்குகின்றன.
# தேசிய அறிவியல் நூலகம் (இந்தியா)

## மேலும் பார்க்க

- அறிவியல் மற்றும் தொழிலக ஆய்வு மன்றம் இந்தியா
# பின்னி

**பின்னி** (*Pinni*) என்பது பஞ்சாபிய உணவு வகைகளுள் ஒன்றாகும். இதனை பெரும்பாலும் குளிர்காலத்தில் உண்ணுகின்றனர். இது ஒரு இனிப்பாகப் பரிமாறப்படுகிறது. நெய், கோதுமை மாவு, வெல்லம் மற்றும் பாதாம்<nowiki/>கொண்டு தயாரிக்கப்படுகிறது. திராட்சையையும் இதில் பயன்படுத்தலாம்.  
பின்னி என்பது உருண்டை வடிவத்தில் தயாரிக்கப்பட்டும் இனிப்பு அல்லது இனிப்புகளுக்கான பொதுவான சொல்லாக உள்ளது. பின்னி என்பது வட இந்தியா மற்றும் பஞ்சாப் பகுதியில் பிண்டி என்றும் அழைக்கப்படும் ஒரு கூட்டு இனிப்பு உணவாகும். பின்னி நீண்ட நேரம் கெட்டுப்போவதில்லை. மேலும் குளிர்ச்சியான இடத்தில் சேமிக்க வேண்டிய அவசியமும் இல்லை. பின்னி தேநீர் அல்லது சூடான பாலுடன் பரிமாறப்படுகிறது.
# பின்னி

## மேலும் பார்க்கவும்

- பஞ்சாபிய உணவு
# அத்தி பர்வதம்

**அத்தி பர்வதம்** (*Hathi Parbat*, ) **எலிஃபண்ட் பீக்** என்றும் அழைக்கப்படுவது இந்தியாவில் உள்ள கர்வால் இமயமலையில் உள்ள ஒரு மலையாகும். இது உத்தரகண்ட்ட மாநிலத்தின் சாமோலி மாவட்டத்தில் அமைந்துள்ளது. இதன் உச்சி ) உயரம் கொண்டது.
# அத்தி பர்வதம்

## தொன்மம்

அத்தி பர்வத்ததின் உச்சியில் உள்ள இரண்டு பெரிய பாறைகளின் தோற்றம் காகம் ( ககபுசுண்டி ), கழுகு ( கருடன் ) என ஒத்திருப்பதாக விவரிக்கப்படுகிறது. இராமாயணத்தில் விவரிக்கப்பட்டுள்ளபடி பிரபஞ்ச விவகாரங்கள் குறித்து காகமும் கழுகும் உயிரோட்டமாக உரையாடுவதாக நம்பப்படுகிறது. தொன்மத்தின் மற்றொரு பதிப்பில் அயோத்தியின் ஒரு கற்றறிந்த பிராமணர் ஒருமுறை இங்கு வாழ்ந்த லோமச முனிவரின் கோபத்திற்கு ஆளானார். அதனால் முனிவரால் கொடுத்த சாபத்தினால் காகமாக அவர் மாறினார்.
# அத்தி பர்வதம்

## அணுகல்

அத்தி பர்வதத்தை விஷ்ணுபிரயாகை அல்லது கங்காரியாவில் இருந்து அடையலாம், இது மலர்ப் பள்ளத்தாக்கிற்கு அருகில் உள்ளது. கங்காரியாவில் இருந்து இதை அணுகுவது சற்று எளிதானது ஆனால் நீண்ட தொலைவானது. கோவிந்த்காட்டில் இருந்து, பியுந்தர் பள்ளத்தாக்கு மற்றும் பியுந்தர் கிராமம் வழியாக கங்காரியா வரை 18 கிமீ குதிரைப் பாதை உள்ளது. கக்புசுண்டி தால் மற்றும் குவாரி பர்வத் அத்தி பர்வதத்தின் அருகே அமைந்துள்ளது. அருகிலுள்ள இடங்கள் பியுந்தர், ஜெலம், ஷ்யாமா, ஜுமா ஆகும். அருகில் தௌலிகங்கா ஆறு ஓடுகிறது.
# அத்தி பர்வதம்

## முதல் ஏற்றம்

சோனம் கியாட்சோ, லெப்டினன்ட். கௌஷால், எச்.சி. ராவத், தோண்டுப் செரிங், லக்பா டென்சிங், டி. எஸ். சிசோடியா, தவா நோர்பு, சோனம் வாங்கயால் ஆகியோர் அடங்கிய இந்தியக் குழு 1963 ஆம் ஆண்டு சூன் 6 மற்றும் 7 ஆம் தேதிகளில் அத்தி பர்வதத்தின் (22,070 அடிகள்) உச்சியை முதலில் அடைந்தது.
# வார்ப்புரு:Infobox manga

''</includeonly>
| image =
| captionstyle = font-size: 95%; line-height:1.5em;
| caption = }  
| class1 = description  
| label1 = பாணி
| data1 = }}  
| label2 = ஆசிரியர்(கள்)
| data2 = }}  
| label3 = ஓவியர்
| data3 = }}  
| label4 = மூலக்கதை
| data4 = }}  
| label5 =பதிப்பகர்
| data5 = }}  
| label6 = இதழ்
| data6 = }}  
| label7 = வெளியீடு
| data7 = }}  
| label8 = தொகுதிகள்
| data8 = }}  
| label9 = அனிமே
| data9 = }}  
| label10 = அனிமே வெளியீடு
| data10 = }}  
| label11 = அனிமே அத்தியாயங்கள்
| data11 = }}  
| label12 = அனிமே தயாரிப்பு
| data12 = }}  
| label13 = நாடு
| data13 = }}  
| label14 = மொழி
| data14 = }}  
| label15 = முன்னர்
| data15 = }}  
| label16 = பின்னர்
| data16 = }}  
| label17 = அசல் மொழி தலைப்பு
| data17 = }}  
| label18 = தலைப்பு மொழிபெயர்ப்பு
| data18 = }}  
}}<noinclude>  
</noinclude>
# விசுவநாதர் கோயில், கஜுராஹோ

**விசுவநாதர் கோயில்** (*Vishvanatha Temple*) இந்தியாவின் மத்தியப் பிரதேசத்தில் உள்ள ஒரு இந்துக் கோயிலாகும். இது யுனெஸ்கோவின் உலக பாரம்பரியக் களமான கஜுராஹோ நினைவுச்சின்னங்களின் மேற்கு குழுவில் அமைந்துள்ளது. இந்த கோவில் சிவனுக்காக அர்ப்பணிக்கப்பட்டுள்ளது, இங்குள்ள தெய்வம் "விசுவநாதர்" என்றும் அழைக்கப்படுகிறார். அதாவது "பிரபஞ்சத்தின் இறைவன்" எனப் பொருள்.  
இந்தக் கோயில் சந்தேல மன்னன் தங்கனால் கட்டப்பட்டதாக நம்பப்படுகிறது. மேலும் பொ.ச. 999 அல்லது 1002-இல் கட்டி முடிக்கப்பட்டிருக்கலாம். இதன் கட்டிடக்கலை பாணி பழைய இலக்குமணன் கோயில் மற்றும் புதிய கந்தாரிய மகாதேவர் கோயில் போன்று உள்ளது. இங்கு பல்வேறு தெய்வங்கள், சுரசுந்தரிகள் (வான கன்னிகள்), காதல் செய்யும் இணைகள், புராண உயிரினங்களின் பல சிற்பங்கள் இடம் பெற்றுள்ளது.
# விசுவநாதர் கோயில், கஜுராஹோ

## வரலாறு

தற்போது இக்கோயிலின் தாழ்வாரத்திலுள்ள ஒரு கல்வெட்டு, சந்தேல மன்னன் தங்கனால் சிவனுக்குக் கோயில் கட்டியது பற்றிய தகவலை வழங்குகிறது. கல்வெட்டின் அசல் தேதி 1056 விக்ரம் நாட்காட்டி (999 பொ.ச.) அல்லது 1059 வி.நா (1002 ) என பலவாறு படிக்கப்படுகிறது.  
விக்ரம் நாட்காட்டி 1173இல் தங்கனின் வழித்தோன்றலான செயவர்மன் தெளிவான எழுத்துகளில் மீண்டும் எழுதப்பட்டதாக கல்வெட்டு குறிப்பிடுகிறது. தங்கன் இரண்டு இலிங்கங்களுடன் ஒரு அற்புதமான சிவன் கோயிலைக் கட்டினார் என்று அது கூறுகிறது. மரகதத்தால் ஆன மரகதேசுவரர் இலிங்கமும், கல்லால் ஆன பிரமதநதன் என்ற மற்றொரு இலிங்கமும் இங்குள்ளது. தங்கனின் மரணத்திற்குப் பிறகு இந்த கல்வெட்டு வெளியிடப்பட்டதாகத் தெரிகிறது: நூறு ஆண்டுகளுக்கும் மேலாக வாழ்ந்த தங்கன் கங்கையிலும், யமுனையின் நீரிலும் மூழ்கி வீடுபேறு அடைந்ததாகக் கூறுகிறது. வேறு சில சந்தேலக் கோயில் கல்வெட்டுகளைப் போலல்லாமல், இது கூர்ஜர-பிரதிகார அதிபதிகளைப் பற்றி குறிப்பிடவில்லை. இந்த நேரத்தில் சந்தேலர்கள், பிரதிகாரர்களின் அடிமைகளாக இருக்கவில்லை என்று இதிலிருந்து தெரிகிறது. மரகத லிங்கத்தைப் பற்றிய குறிப்பு (ஒருவேளை மரகதம் பதித்த இலிங்கம்) இந்தக் கோட்பாட்டை ஆதரிக்கிறது. புராணங்களின்படி, நகைகள் பதித்த இலிங்கம், ஆசை நிறைவேறியவுடன் செய்யப்படும் தானமாகும். ஒரு இறையாண்மையாக உயர்ந்த அரசியல் அந்தஸ்தைப் பெற்ற பிறகு தங்கன் கோயிலைக் கட்டினார் என்று இது அறிவுறுத்துகிறது.  
இந்தக் கல்வெட்டின் அடிப்படையில், இக்கோயில் பொ.ச. 999 அல்லது 1002-இல் கட்டி முடிக்கப்பட்டதாக வரலாற்று அறிஞர்கள் நம்புகின்றனர். இருப்பினும், கலை வரலாற்றாசிரியர் சோபிதா புஞ்சாவின் கூற்றுப்படி, இந்த பதிவில் குறிப்பிடப்பட்டுள்ள கோயில் விசுவநாதர் கோயிலாக இருக்கலாம் அல்லது இல்லாமல் இருக்கலாம். அவரது கூற்றுப்படி, தங்கன் இரண்டு கோயில்களைக் கட்டியிருக்கலாம்: ஒன்று கல் இலிங்கம் மற்றும் மற்றொன்று மரகத இலிங்கம். தென்மேற்கில் உள்ள சன்னதி சிவனின் மனைவி பார்வதிக்கு அர்ப்பணிக்கப்பட்டுள்ளது. பார்வதி கோவில் பகுதி சேதமடைந்துள்ளது. அதன் கர்ப்பக்கிருகமும் விமானமும் மட்டுமே எஞ்சியிருக்கிறது. கருவறையில் பேரோந்தி (உடும்பு) மீது பார்வதியின் சிலை உள்ளது. இவை அனைத்தும் பல சிற்பங்களுடன் கூடிய அடித்தளத்தில் அமைந்துள்ளன. அடிவாரத்திலிருந்து தாழ்வாரத்திற்குச் செல்லும் படிக்கட்டுகளில் ஒருபுறம் சிங்கங்களும், மறுபுறம் யானைகளும் உள்ளன. பிரதான சன்னதியின் செவ்வகத் திட்டம் 27.5 மீட்டர் (90 அடி) x 13.7 மீட்டர் (45 அடி) ஆகும். இலிங்கம் பரிக்ரமா (சுற்றம்) செய்வதற்கான பாதையால் சூழப்பட்டுள்ளது. கருவறையில் வெளிச்சத்திற்கும் காற்றோட்டத்திற்காகவும் மூன்று பக்கங்களிலும் மேல்மாடங்கள் உள்ளன.
# விசுவநாதர் கோயில், கஜுராஹோ

## சிற்பங்கள்

கோயிலின் அடிவாரத்தில் சப்தகன்னியர், பார்வதி, நடனமாடும் பிள்ளையார் ஆகிய கடவுள்களின் சிற்பங்கள் பல இடங்களில் உள்ளன.  
இந்த சிற்பங்கள் கௌலர் மற்றும் கபாலிகர் பிரிவினரின் சடங்குகளை சித்தரிப்பதாக கொலம்பியா பல்கலைக்கழகத்தின் தெற்காசிய கலைப் பேராசிரியரான வித்யா தெகேஜியா கூறுகிறார். சிற்றின்பச் சோதனைகளை எதிர்க்கக்கூடியவர்களால் மட்டுமே இரட்சிப்பை அடைய முடியும் என்று இந்தப் பிரிவுகள் நம்பின. இத்தகைய சோதனைகளுக்கு மேல் ஒருவர் உயர முடியுமா என்பதை உணர, ஒருவர் பாதிக்கப்படாமல் இருக்கும்போதே அவற்றை அனுபவிக்க வேண்டும். எனவே, இந்த பிரிவினர், "மிகவும் கீழ்த்தரமான செயல்களில்" ஈடுபடுவதற்கு, அதிகப்படியான சந்தேல ஆட்சியாளர்களுக்கு ஒரு இறையியல் சாக்குப்போக்கு வழங்கினர்.  
இந்திய கலை வரலாற்றாசிரியர் தேவாங்கன தேசாய் கருத்துப்படி, விசுவநாதர் மற்றும் கந்தாரிய மகாதேவர் கோயில்களில் உள்ள சிற்றின்ப சிற்பங்கள் பின்வரும் செயல்பாடுகளை செய்தன:  
- இந்த சிற்பங்கள் ஆழமான, மறைவான பொருளைக் கொண்டுள்ளன: அவை *சந்தியா-பாஷா* (உருவகக் குறியீடு மொழி) பயன்படுத்தி "யோக-தத்துவக் கருத்தை" பிரதிநிதித்துவப்படுத்துகின்றன. *தாந்திரிகள்* ( தாந்திரீகப் பயிற்சியாளர்கள்) தங்கள் நடைமுறைகளை பொது மக்களுக்கு வெளிப்படுத்துவதைத் தவிர்ப்பதற்காக இத்தகைய மொழியைப் பயன்படுத்தினர்.
- இந்த உருவங்கள் வழிபாட்டிற்கு பயன்படுத்தப்படும் ஒரு யந்திரத்தை மறைக்கிறது.
- சன்னதியை மண்டபத்துடன் இணைக்கும் சந்திச் சுவர்களில் தம்பதிகள் உடலுறவு கொள்ளும் உருவங்கள் உள்ளன. இவை மிகவும் பாதிக்கப்படக்கூடிய பகுதியில் உள்ள நினைவுச்சின்னத்தை மாயமாக பாதுகாப்பதாக நம்பப்பட்டது.
- சிற்றின்ப சிற்பங்கள் கோயிலுக்கு வராத பார்வையாளர்களுக்கு மகிழ்ச்சியை அளிக்கும்.  
கொலம்பியா பல்கலைக்கழகத்தின் கலை மற்றும் கட்டிடக்கலை பேராசிரியரான பிரெட் கிளீனர், இந்த சிற்பங்கள் "வளர்ப்பு மற்றும் வாழ்க்கையின் இனப்பெருக்கம் மற்றும் புனிதமான கோவிலின் மங்களகரமான பாதுகாவலர்களாக செயல்படுகின்றன" என்று நம்புகிறார். மார்கரெட் புரோஸ்ஸர் ஆலன், டெலாவேர் பல்கலைக்கழக கல்வியாளர், சிற்றின்ப சிற்பங்கள் மனித வாழ்க்கையின் நோக்கத்தை சித்தரிக்கின்றன என்கிறார். இந்த சித்தரிப்பு பிரபஞ்சம் "ஆண் மற்றும் பெண் கூறுகளின் அண்ட ஒன்றியத்தின்" விளைவாகும் என்ற நம்பிக்கையை அடிப்படையாகக் கொண்டது.
# தால் மக்கானி

***தால் மக்கானி (Dal makhani)*** என்பது இந்தியாவின் புது தில்லியில் உருவான ஒரு உணவு வகையாகும். இது பழமையான உணவாகும். *உளுத்தம்பருப்பு* (*மா கி தால்* என்றும் அழைக்கப்படுகிறது) வெண்ணெய் (*மகான்*) சேர்ந்து தயாரிக்கப்படும் உணவாகும்.
# தால் மக்கானி

## வரலாறு

குந்தன் லால் ஜக்கி ஏற்கனவே இப்போது உலகப் புகழ்பெற்ற *பட்டர் சிக்கனைக்* கண்டுபிடித்தவர்
# தால் மக்கானி

## மேலும் பார்க்கவும்

- வட இந்திய உணவு வகைகள்
# பூரி கிழங்கு

**பூரி பாஜி** (*Puri bhaji*) என்பது தென்னிந்தியாவில் **பூரி கிழங்கு** என வழங்கப்படும் வட இந்திய உணவாகும். இது இந்தியத் துணைக் கண்டத்தில் உருவான ஒரு உணவாகும். இது பூரி மற்றும் ஆலூ (உருளைக்கிழங்கு) பாஜி (உலர்ந்த அல்லது உருளைக்கிழங்கு மசாலா உணவு) ஆகும். வட இந்தியாவில் இது ஒரு பாரம்பரிய உண்ணப்படும் காலை உணவாகும்.  
பல இந்திய குடும்பங்கள் காலை உணவிற்குத் தானியங்களை விடப் பூரி பாஜி மற்றும் பிற பாரம்பரிய உணவுகளை விரும்புகின்றன. சிலர் தயிர் (*தகி*) மற்றும் சாலட் போன்ற சுவையூட்டும் பொருள்களுடன் மதிய உணவிற்குப் பரிமாறுகிறார்கள். மத்திய இந்தியாவில், பூரி பாஜி ஒரு தெருவோர சிற்றுண்டியாகக் கிடைக்கின்றது. பூரி பாஜி ஒரு சைவ உணவாகும். இது இந்தியாவில் மிகப் பிரபலமாக உள்ளது; ஏனெனில் இது ஒப்பீட்டளவில் மலிவானது மற்றும் சுவையானது. இந்தியாவில் உள்ள இரயில்வே நிலையங்களின் நடைமேடைகளிலும் இந்த உணவு பரிமாறப்படுகிறது. ஊறுகாயுடன் சேர்த்து தொடருந்துகளில் பூரி பொட்டலம் செய்யப்பட்ட உணவாக வழங்கப்படுகிறது. பூரி பாஜியை அல்வாவுடன் பரிமாறலாம் .
# சர்ஜாபுரம்

**சர்ஜாபுரம்** (*Sarjapura*) என்பது இந்தியாவின் கர்நாடகா மாநிலம் பெங்களூரில் அமைந்துள்ள ஒரு சிறிய கிராமம். இது பெங்களூரு நகர மாவட்டத்தில் உள்ள ஆனேகல் வட்டத்துக்கு உட்பட்ட ஹோப்லி ஆகும். இது பெங்களூரின் தென்கிழக்கில் அமைந்துள்ளது. இது ஆனேகல் வட்டத்தில் தொழில்துறை பகுதிகள் அமைந்துள்ள பகுநிகளில் ஒன்றாகும். மற்ற தொழில்துறை பகுதிகளாக அத்திப்பள்ளி, பொம்மசந்திரம், சந்தைபுரம், எலக்ட்ரானிக் சிட்டி, ஜிகினி ஆகியவை உள்ளன.
# சர்ஜாபுரம்

## மக்கள்தொகை

2011ஆம் ஆண்டு மக்கள் தொகை கணக்கெடுப்பின்படி சர்ஜாபுரத்தில் 11,807 பேர் உள்ளனர். இவர்களில் 5,938 பேர் ஆண்கள் 5,869 பேர் பெண்கள்.
# தேசிய நெடுஞ்சாலை 381பி (இந்தியா)

**தேசிய நெடுஞ்சாலை 381பி** (*National Highway 381B* (*India*)), பொதுவாக தே. நெ. **381பி** எனக் குறிப்பிடப்படுகிறது. இது தென்னிந்தியாவில் தே. நெ. 81 உடன் நாமக்கல் மற்றும் தே. நெ. 44 உடன் முசிறியை இணைக்கும் ஒரு இடைவழி நெடுஞ்சாலை ஆகும். இது தேசிய நெடுஞ்சாலை 81 ன் ஒரு துணைச் சாலை ஆகும். தே. நெ. 381பி இந்தியாவின் தமிழ்நாடு மாநிலத்தைக் கடந்து செல்கிறது.
# தேசிய நெடுஞ்சாலை 381பி (இந்தியா)

## வழித்தடம்

தே. நெ. 381பி முசிறி, தொட்டியம், ஏழூர்பட்டி, மெய்கல்நாயக்கன்பட்டி மற்றும் நாமக்கல் ஆகியவற்றை இணைக்கிறது.
# தேசிய நெடுஞ்சாலை 381பி (இந்தியா)

## சந்திப்புகள்

: முசிறி அருகே முனையம்
: நாமக்கல் அருகே முனையம்
# தேசிய நெடுஞ்சாலை 381பி (இந்தியா)

## மேலும் பார்க்கவும்

- இந்தியாவின் தேசிய நெடுஞ்சாலைகள்
# பொது பல்கலைக்கழக நுழைவுத் தேர்வு

**பல்கலைக்கழக பொது நுழைவுத் தேர்வு** ( **CUET**), முன்பு **மத்திய பல்கலைக்கழகங்களுக்கான பொது நுழைவுத் தேர்வு(CUCET)** என அழைக்கப்பட்டது, இந்தியாவின் 45 மத்திய பல்கலைக்கழகங்களில் பல்வேறு இளநிலை, ஒருங்கிணைந்த, முதுகலை, பட்டயம், சான்றிதழ் படிப்புகள் மற்றும் ஆராய்ச்சித் திட்டங்களில் சேர்வதற்காக தேசிய தேர்வு முகமையால் நடத்தப்படும் அகில இந்திய நுழைவுத் தேர்வாகும். இதனை இந்தியாவில் உள்ள பிற மாநிலப் பல்கலைக்கழகங்களும் நிகர்நிலைப் பல்கலைக்கழகங்களும் ஏற்றுக்கொள்கின்கறன.
# பொது பல்கலைக்கழக நுழைவுத் தேர்வு

## 2022-ஆம் ஆண்டிற்கான நுழைவுத் தேர்வுகள்

நாடு முழுவதும் உள்ள 45 மத்தியப் பல்கலைக்கழகங்களிலும் இளநிலைப் படிப்பில் சேர்வதற்கான நுழைவுத் தேர்வு, வருகிற சூலை 2022 முதல் வாரத்தில் நடைபெறுகிறது. இத்தேர்வில் +2 தேர்வில பெற்ற மதிப்பெண்கள் கணக்கில் எடுத்துக் கொள்ளப்படாது. இத்தேர்வுகளை தேசியத் தேர்வு முகமை நடத்தும். இதனை தொடர்ந்து 36 மத்திய பல்கலைக்கழங்கள், 8 மாநில பல்கலைக் கழகங்கள், 5 தனியார் பல்கலைக்கழகங்கள் மற்றும் 2 நிகர் நிலை பல்கலைக்கழகங்கள் உள்ளிட்ட மொத்தம் 51 பல்கலைக்கழகங்களுக்கான முதுநிலை பொது நுழைவுத் தேர்வு அறிவிப்பு விரைவில் வெளியாக உள்ளது.
# பொது பல்கலைக்கழக நுழைவுத் தேர்வு

## வரலாறு

பொது பல்கலைக்கழக நுழைவுத் தேர்வு முதன்முதலில் 2010 முதல் 41 இளங்கலை, முதுகலை மற்றும் ஒருங்கிணைந்த படிப்புகளில் 1,500 இடங்களுக்கு ஏழு மத்திய பல்கலைக்கழகங்களில் சேர்க்கை நடத்தப்பட்டது. நாடு முழுவதும் உள்ள சுமார் 30 தேர்வு மையங்களில் 2010 ஜூன் 19 மற்றும் 20 தேதிகளில் நடைபெற்ற *CUCET-2010* மூலம் விண்ணப்பப் படிவம் நிரப்பப்பட்டது. 2010 இல் தொடங்கப்பட்டதிலிருந்து 2020 வரை, CUCET 12 மத்தியப் பல்கலைக்கழகங்களுக்காக ராஜஸ்தானின் மத்தியப் பல்கலைக்கழகத்தால் நடத்தப்பட்டது. 2021 இல் இந்தத் தேர்வுகளை நடத்தும் தேசிய தேர்வு முகமை ஏற்றுக்கொண்டது. 2022 ஆம் ஆண்டில், தேசியக் கல்விக் கொள்கை 2020 இன் ஒரு பகுதியாக, CUCET இன் புதுப்பிக்கப்பட்ட பதிப்பாக CUET அறிமுகப்படுத்தப்பட்டது, இது அனைத்து 45 மத்தியப் பல்கலைக்கழகங்களும் இதைப் பின்பற்றுவதைக் கட்டாயமாக்குகிறது.
# பொது பல்கலைக்கழக நுழைவுத் தேர்வு

## மேலும் பார்க்

- தேசியத் தேர்வு முகமை
- ஒருங்கிணைந்த நுழைவுத் தேர்வு -முதன்மை
- நீட் தேர்வு (இளநிலை மருத்துவம்)
- பொறியியல் பட்டதாரி தகுதித் தேர்வு
# மலேசிய அரசாங்கம்

**மலேசிய அரசாங்கம்** அல்லது **மலேசிய மத்திய அரசாங்கம்**, (மலாய்: *Kerajaan Persekutuan Malaysia*; ஆங்கிலம்: *Federal Government of Malaysia*) என்பது மலேசியாவின் அதிகாரப்பூர்வமான கூட்டாட்சி அரசாங்கம் ஆகும்.  
மலேசியாவை நிர்வாகம் செய்யும் இந்த மலேசிய அரசு, புத்ராஜெயா கூட்டரசு பிரதேசப் பகுதியில் *(Federal Territory of Putrajaya)* இருந்து இயங்கி வருகிறது. இருப்பினும் மலேசிய அரசாங்கத்தின் சட்டங்களை இயற்றும் மலேசிய நாடாளுமன்றம் மட்டும் கோலாலம்பூர் மாநகரில் இருந்து இயங்கி வருகிறது.
# மலேசிய அரசாங்கம்

## பொது

மலேசியக் கூட்டமைப்பில் தீபகற்ப மலேசியாவைச் சேர்ந்த 11 மாநிலங்கள்; மேற்கு மலேசியாவைச் சேர்ந்த சபா, சரவாக் மாநிலங்கள்; மற்றும் 3 கூட்டரசு பிரதேசங்கள்; மலேசிய அரசாங்க நிர்வாகத்தின் கீழ் உள்ளன.  
வெஸ்ட்மின்ஸ்டர் அரசியலை *(Westminster system)* முன்மாதிரியாகக் கொண்டு ஓர் அரசியலமைப்பு முடியாட்சிக்குள் செயல்படுகிறது. மற்றும் மக்களால் தேர்ந்தெடுக்கப்படும் நாடாளுமன்ற அரசமைப்பு முறைமையில் வகைப் படுத்தப்படுகிறது.
# மலேசிய அரசாங்கம்

## பொது

### மலேசிய அரசாங்க நிர்வாகம்

மலேசியாவின் கூட்டாட்சி அரசாங்கம், நாட்டின் உச்சநிலைச் சட்டமான மலேசிய அரசியலமைப்பின் மூலம் உருவாக்கப்பட்டது. ஆகவே அந்த உச்சநிலைச் சட்டத்திற்கும் மலேசிய அரசாங்க நிர்வாகம் கட்டுப் படுகிறது.  
மலேசியாவின் கூட்டரசு அரசியலமைப்பின் பிரிவு 127-இன் *(Article 127 of the Federal Constitution of Malaysia)* கீழ் அதிகாரங்களைப் பிரிக்கும் கொள்கையை மத்திய அரசு ஏற்றுக் கொள்கிறது. மூன்று துறைகள் உள்ளன: நிர்வாகம்; சட்டம் இயற்றும் துறை; நீதித்துறை.
# மலேசிய அரசாங்கம்

## மத்திய அரசு நிர்வாகத் துறை

மலேசியாவின் உச்சக்கட்ட அதிகாரம் மத்திய அரசு அல்லது கூட்டரசு அரசிடம் வழங்கப்பட்டு உள்ளது. இந்தக் கூட்டரசின் நிர்வாகப் பொறுப்புகள் அனைத்தும் புத்ராஜெயாவில் உள்ள அரசு நிர்வாக மையத்தில் நிர்வகிக்கப் படுகின்றன. மலேசிய அரசாங்கத்தின் தலைவர் என்று அழைக்கப்படும் மலேசியப் பிரதமர் தலைமையில் இயங்குகிறது.
# மலேசிய அரசாங்கம்

## சட்டம் இயற்றும் துறை

மலேசிய நாடாளுமன்றம் இரு அவைகளைக் கொண்டது. மக்களவை எனும் மக்கள் பிரதிநிதிகள் அவை டேவான் ராக்யாட் *(Dewan Rakyat);* மற்றும் மேலவை எனும் செனட் சபை டேவான் நெகாரா *(Dewan Negara)*.  
மலேசியாவின் மாமன்னர் யாங் டி பெர்துவான் அகோங் நாட்டின் தலைவர் எனும் வகையில் நாடாளுமன்றத்தின் மூன்றாவது அங்கமாக விளங்குகிறார்.
# மலேசிய அரசாங்கம்

## சட்டம் இயற்றும் துறை

### டேவான் நெகாரா

**டேவான் நெகாரா** அல்லது மலேசிய மேலவை (மலாய்: *Dewan Negara*; ஆங்கிலம்: *Senate*); என்பது 70 உறுப்பினர்களைக் கொண்டது. மலேசிய மாநிலங்கள் 13-இல் இருந்து ஒவ்வொன்றிலும் இருவராக 26 உறுப்பினர்கள் தேர்ந்து எடுக்கப் படுகின்றனர். இவர்களில் நால்வர் கூட்டாட்சிப் பகுதிகளில் இருந்து தேர்தெடுக்கப் படுகின்றனர். மேலும் 44 பேர் மாமன்னரால் நியமிக்கப் படுகின்றனர்.  
அனைத்து எழுபது மேலவை உறுப்பினர்களும் மூன்று வருட காலத்திற்கு அமர்கின்றனர். அதிகபட்சம் இரண்டு முறை மேலவை உறுப்பினராக பொறுப்பு வகிக்கலாம்.  
மக்களவையில் சமர்ப்பிக்கப்படும் சட்ட முன்வரைவுகள் மேலவையினால் மறு ஆய்வு செய்யப் படுகின்றன. இரண்டு அவைகளாலும் ஏற்றுக் கொள்ளப்படும் சட்டமுன்வரைவுகள் மலேசிய அரசரின் ஒப்புதலுக்கு அனுப்பப்படும். பின்னர் அந்தச் சட்ட முன்வரைவுகள் சட்டமாக்கப் படுகின்றன.